Majlis Perbandaran Jempol

Majlis Perbandaran Jempol (MPJL) ialah sebuah pihak berkuasa tempatan yang mentadbir seluruh daerah Jempol, Negeri Sembilan. Ia ditubuhkan pada 1980 sebagai sebuah majlis daerah dan dinaik taraf menjadi majlis perbandaran pada 2019. Ia berfungsi untuk memberikan perkhidmatan kepada penduduk Jempol dalam hal kesihatan awam, pengurusan sisa, bangunan kawalan, meningkatkan penyelenggaraan infrastruktur sosial dan ekonomi, dan bandar.

 Latar belakang 
Majlis Daerah Jempol (MDJL) ditubuhkan pada 1 Ogos 1980 sebagai tindakan lanjut pada latihan persempadanan semula bahagian Kuala Pilah. Latihan persempadanan semula telah mencipta sebuah daerah baru yang dikenali sebagai Daerah Jempol sebelum ini dikenali sebagai bahagian Bahau Kecil yang terletak di bawah pentadbiran bahagian Kuala Pilah.

 Naik taraf perbandaran 
Pada 3 Januari 2018, kerajaan Malaysia telah meluluskan cadangan kerajaan Negeri Sembilan untuk menaik taraf MDJL kepada MPJL. Pada 29 Januari 2019 MDJL telah diisytiharkan sebagai Majlis Perbandaran Jempol dan menjadi majlis perbandaran ke-4 di Negeri Sembilan. Majlis pengisytiharan telah disempurnakan oleh Yang di-Pertuan Besar Negeri Sembilan, Tuanku Muhriz di Dataran Majlis Perbandaran Jempol.

 Pejabat operasi 
Sejak pembentukannya dan sebelumnya pada 14 Jun 2001, pejabat MDJL sering pindah lokasi. Pada awalnya pejabat MDJL terletak di Bandar Bahau, Bangunan JKR. Kemudian pada tahun 1985 bertukar ke Dewan MDJL yang terletak di Jalan Murah, Bahau dan pada tahun 1986, sekali lagi berpindah ke kembali ke Rumah JKR. Pada tahun 1987, pejabat MDJL di Jalan Taman Tasik, Bahau sehingga 16 Disember 2001. Pejabat terkini MDJL terletak di bangunan miliknya sendiri di Bandar Seri Jempol yang dahulu dikenali sebagai Bandar Baru Serting.

 Geografi 

Secara umum, Daerah Jempol bersempadan dengan daerah Bera, Pahang di utara, daerah Jelebu di barat daya, daerah Kuala Pilah di sebelah barat, daerah Tampin di selatan dan Daerah Segamat, Johor di sebelah tenggara. Jempol adalah daerah terbesar di Negeri Sembilan dengan saiz 148, 277,32 hektar terdiri daripada lima mukim iaitu, Serting Ilir, Serting Ulu, Kuala Jempol, Jelai dan Rompin. Namun, kawasan operasi Majlis Daerah Jempol hanya seluas 27,091 hektar (18 peratus) atau saiz semua bahagian di mana sebahagian besar itu merangkumi kawasan di sekitar Bandar Baharu, Bandar Seri Jempol, Pekan Batu Kikir, Pekan Rompin dan Mahsan.

 Ahli Majlis 
, berikut ialah senarai semasa ahli majlis:
#NamaPartiCatatan1Tee Shuey Ping2Lim Kok Hong3Kiow See Long4Lai Cheng Yew5Mohamad Azrin Bin Amran6Lim Lian Jeat7A. Mutalib Bin Harun8Johar Bin Abu Bakar9Zainal Abidin Bin Hashim10Ashokuma a/l Krisnan11Rahimah Binti Ahmad12Ramesh A/L Maruthanveeran13Mohd Akhir Bin Rantau14Azmi Bin Darus15Khoo Wai Jian16Subramaniam A/L Periasamy17Chong Kee Ann18Rosdi Bin Mohammed19Tamil Selvan A/L Kalimutho20Abd Rashid Bin Jamaludin21Mohammad Shariffudin Bin Musim22Zulkifli Bin Ismail23Nor Shahida Binti Ayub24Siti Fairos Binti Ahmad

 Lihat juga 


 Daerah Jempol
 Bandar Seri Jempol
 Mukim di Daerah Jempol

 Rujukan 

Kategori:Kerajaan tempatan di Negeri Sembilan
Jempol
Kategori:Daerah Jempol
Kategori:Jabatan dan agensi negeri Negeri Sembilan
Kategori:Projek AliffHaziq